stanford-oval/wikipedia huggingface dataset:
אליפות צרפת הפתוחה 2024
הערות שוליים

↑  בהתאם להחלטת איגוד הטניס טניסאיות בלרוסיות לא היו מייצגות את המדינה
1 2  בהתאם להחלטת איגוד הטניס טניסאיות רוסיות לא היו מייצגות את המדינה
קרלוס אלקרס, המנצח בתחרות
איגה שוויונטק, מנצחת התחרות
הארוחה

| --- | --- |
כרזת הסרט
כרזת הסרט
 מבוסס על:  ספר של דן רדלר
 בימוי:  מתי הררי
 הופק בידי:  משה אדרי דניאל מוזס
 תסריט:  מתי הררי, אריק לובצקי
 עריכה:  עמיר לוי
 שחקנים ראשיים:  קרן פלס עודד מנסטר יוליה טגין אולג לוין
 מוזיקה:  דידי ארז
 צילום:  אמנון זלאייט
 מדינה:  ישראל ישראל
 חברה מפיצה:  יונייטד קינג
 הקרנת בכורה:  15 ביוני 2003
 משך הקרנה:  78 דקות
 שפת הסרט:  עברית רוסית
 דף הסרט ב־IMDb
הארוחה הוא סרט קולנוע ישראלי שהופק ב-2020 בבימויו של מתי הררי, עם קרן פלס, עודד מנסטר, אולג לוין, יוליה טגין וישי גולן בתפקידים הראשיים.
התסריט מבוסס על הספר "הכדור השמיני" של דן רדלר (2013).
העלילה היא על זוג עולים קשי יום בעלי אהבה וחסרי כסף וזוג ישראלים אמידים מלאים בכסף וחסרים באהבה. הגורל מזמן אותם לארוחה משותפת שמסתיימת באופן דרמטי.
תקציר העלילה

גרגורי (אולג לוין) ואמה (יוליה טגין) הם זוג עולים מאוקראינה שמתקשים להתקיים בישראל. גרגורי עבד באוקראינה כמהנדס גשרים אך בישראל מתקשה להשיג עבודה והוא עובד ביום כשומר בקנייון TLV ובלילות כמאבטח במועדון שם הוא סופג קללות בקשר למוצאו מאנשים שהוא מסרב להכניס.
אמה עובדת בחברת פרסום אך מתפטרת בגלל שהבוס שלה (דודו באוכנר)  מטריד אותה מינית.
יעל (קרן פלס) היא פסיכולוגית מצליחה בת ארבעים שנשואה לאמנון (עודד מנסטר) ולהם ילד אחד. אמנון הוא בעל מפעל אלקטרוניקה. היחסים ביניהם מתוחים ויעל מנהלת רומן עם החבר שלהם אמנון (ישי גולן) אך אלון מסתכל על זה באדישות. הוא משקיע את זמנו הפנוי בציור ובמשחק טניס עם אמנון.
היחידה שמנהלת קשר עם העולים החדשים היא מירב (חגית בן עמי) שמדליקה אתם נרות חנוכה ומביאה את אמה לסטודיו לציור בה היא מציירת ואמה מתקבלת לשם כדוגמנית עירום. אמנון שמצייר שם דוגמניות עירום מתלהב מאמה ומציע לה לצייר אותה ביחידות תמורת סכום גבוה. מחוסר ברירה היא נענית לו אבל כשהיא מבחינה שהוא מתחיל להתקרב אליה היא מתפטרת ממנו.
גרגורי מוצא עבודה במפעל האלקטרוניקה של אמנון. אמנון מרוצה מעבודתו ומתעתד לקדם אותו וכמו בכל מקרה של קידום עובד הוא מזמין אותו ואת אשתו לסעודה בביתו ביחד עם אלון.
אולג מגיע לשם יחד עם אמה. אמנון ואמה מופתעים ומנסים לשמור את סודם. הארוחה מתפוצצת כאשר גרגורי מתבונן בציורי העירום של אמנון ומזהה את אמה כדוגמנית העירום...
צוות השחקנים

| שם השחקן | שם הדמות | הערות |
| --- | --- | --- |
| קרן פלס | יעל |  |
| עודד מנסטר | אלון |  |
| אולג לוין | גריגורי |  |
| יוליה טגין | אמה |  |
| ישי גולן | אמנון |  |
| חגית בן עמי | מירב | שכנה |
| דודו באוכנר |  | מנהל חברת פרסום |
קארול ניימצ'יצקי

קארול סטניסלב נימצ'יצקי (בפולנית: Karol Stanisław Niemczycki; נולד ב-5 ביולי 1999 בקרקוב שבפולין) הוא כדורגלן פולני המשחק בעמדת השוער בקבוצת מועדון ספורט אשדוד מליגת העל הישראלית, בהשאלה מדרמשטאדט 98.
קריירת מועדונים

נימצ'יצקי גדל במחלקות הנוער של גרבריניה קרקוב, קרקוביה קרקוב, AP פרופי זיילונקי ונאק ברדה. ב-6 במאי 2018 ערך את הופעת הבכורה שלו בקבוצה הבוגרת של נאק ברדה, בתיקו 1-1 נגד טוונטה במסגרת המחזור ה-34 בליגת העל ההולנדית לעונת 2017/2018, ובסך הכל ערך שתי הופעות ליגה במדי המועדון.
ב-6 ביולי 2019 הושאל נימצ'יצקי למשך עונת 2019/2020 לפושצ'ה ניפולומיצה מליגת המשנה הפולנית, ובסך הכל ערך 29 הופעות ליגה במהלך תקופת ההשאלה.
ב-14 באוגוסט 2020 חתם בקרקוביה קרקוב מליגת העל הפולנית. ב-25 במאי 2023, לאחר 72 הופעות ליגה, הודיע המועדון כי נימצ'יצקי יעזוב אותו בתום עונת 2022/2023.
ב-19 ביולי 2023 חתם בפורטונה דיסלדורף מהבונדסליגה השנייה. הוא ערך הופעת ליגה אחת במדי המועדון.
ב-6 ביוני 2024 חתם בדרמשטאדט 98 מהבונדסליגה השנייה. ב-29 בינואר 2025 הושאל למועדון ספורט אשדוד מליגת העל הישראלית עד לתום עונת 2024/2025.
הערות שוליים

↑  Samuel Szczygielski, Leci z Polski do Bredy, lecę z Bredy do Polski..., weszlo.com, ‏2020-05-19 (ב־)
↑  Karol Niemczycki odchodzi z Cracovii, cracovia.pl (בפולנית)
↑  Fortuna verpflichtet Karol Niemczycki | www.f95.de, www.f95.de (ב־)
↑  Tzolis' Dreierpack beschert Fortunas B-Elf spät den Sieg, kicker (ב־)
↑  "Lilien verpflichten Karol Niemczycki" (בגרמנית). נבדק ב-2025-01-31.
↑  Maciej Łanczkowski, Oficjalnie. Kontrowersyjny transfer Karola Niemczyckiego, PiłkaNożna.pl, ‏2025-01-29 (ב־)
קרב דיר אל-בלח (2024)

קרב דיר אל-בלח היה קרב במסגרת מלחמת חרבות ברזל, בין כוחות צק"ח 7 של צה"ל לבין ארגון הטרור חמאס ברצועת עזה. הקרב החל ב-8 באוגוסט 2024 והסתיים ב-29 באוגוסט 2024.
רקע

קרב דיר אל-בלח היה חלק רצף מבצעים במרחב ח'אן יונס ודיר אל-בלח, ונועד להשיג שליטה מבצעית על המרחב וצירים מרכזיים, לפגוע בתשתיות טרור, להשמיד תוואי תת-קרקע (תת"ק) של חמאס ולהכריע את פלוגות שלו.
כוחות צק"ח 7 כללו את גדוד 77, גדוד רותם, גדוד 202 וגדחה"ן 603, כאשר ב-16 באוגוסט הצטרף ללחימה גם גדוד 82.
מהלך הקרב

ב-8 באוגוסט 2024 החל הקרב עם כניסת כוחות צק"ח 7 למרחב ח'אן יונס והתקדמות לעבר דיר אל-בלח. הקרב התאפיין בלחימה קרקעית אינטנסיבית בליווי סיוע אווירי נרחב, שבמהלכה הושמדו מעל 100 מטרות טרור.
ב-21 באוגוסט פרסם דובר צה"ל בערבית אל"ם אביחי אדרעי הוראה לתושבי החלק הדרומי של דיר אל-בלח, להתפנות באופן מידי.
במהלך הקרבות חשפו כוחות יהל"ם וגדחה"ן 603 שישה תוואי תת-קרקע באורך כולל של 5.5 ק"מ, ששימשו את חמאס להעברת כוחות ואמל"ח. התוואים פוצצו והושמדו.
תוצאות הקרב

חיסול 95 מחבלים.
השמדת 250 איתורי אויב ומחסני אמל"ח.
השמדת מתחם לחימה - "מוצב הרוחות".
השמדת שישה תוואי תת-קרקע (תת"ק).
הערות שוליים

↑  לוחמי חטיבה 7 חיסלו עשרות מחבלים והשמידו מנהרה ומשגר בדיר אל בלאח | ישראל היום, באתר www.israelhayom.co.il, ‏2025-03-09
↑  זיתון, יואב (2024-08-24). "עשרות מחבלים חוסלו בדיר אל-בלח, בחאן יונס הושמדה מנהרה באורך כ-500 מטרים". Ynet. נבדק ב-2025-03-13.
↑  בדרך למבצע חדש ברצועה? צה"ל קורא לתושבי דיר אל-בלח להתפנות | עכשיו 14, באתר www.now14.co.il
דל פישבק

| --- | --- |

 לידה:  30 בדצמבר 1913
 פטירה:  ?
 מידע כללי
 מדינה:  ארצות הברית ארצות הברית
 ספורט
 ענף ספורט:  אתלטיקה
 תת-ענף:  ריצת 400 מטר משוכות
דל פישבק (באנגלית: Del Fishback; ‏30 בדצמבר 1913 – ?) היה אתלט יהודי-אמריקאי, מקום רביעי באליפות ארצות הברית (1937) ומקום 11 בעולם בריצת 400 מטר משוכות.
ביוגרפיה > 1936

בתחרות שנערכה בפאלו אלטו, קליפורניה ב-13 ביוני 1936 קבע בריצת 400 מטר משוכות שיא אישי חדש של 53.0 שניות ודורג 11 בעולם.
ביוגרפיה > 1937

באליפות ארצות הברית שנערכה במילווקי, ויסקונסין ב-3 ביולי 1937 סיים במקום רביעי בריצת 400 מטר משוכות בתוצאה של
מבצע עוז וחרב

מתקפת הפתע הישראלית ברצועת עזה נפתחה בלילה שבין ה-17 ל-18 במרץ 2025, לאחר שהפסקת האש בין ישראל לחמאס קרסה. במתקפה נהרגו מעל 250 עזתיים, רובם מחבלי חמאס, כולל מספר בכירים בארגון הטרור חמאס.
רקע

ב-7 באוקטובר 2023 ביצע ארגון הטרור חמאס יחד עם עוד מספר ארגוני טרור ברצועת עזה בטבח רחב היקף ביישובי ומוצבי עוטף עזה, לצד חטיפת 251 חיילים, חיילות ואזרחים לרצועת עזה. בעקבות זאת פתחה מדינת ישראל במלחמת חרבות ברזל הכולל תמרון קרקעי ברצועת עזה. לאחר מעל שנה של לחימה הגיעו ישראל וחמאס להסכם הפסקת אש לשחרור חטופים בתמורה לשחרור אסירים ביטחוניים פלסטינים והכנסת סיוע הומניטרי מורחב לרצועת עזה. בלילה שבין ה-17 -18 במרץ קרס ההסכם באופן סופי, וישראל פתחה במתקפה רחבת היקף ברצועת עזה.
המתקפה

המתקפה כללה הפצצת עשרות יעדי טרור ברחבי רצועת עזה, במהלכה נהרגו מעל 250 עזתיים, רובם מחבלים מארגון הטרור חמאס, ובהם גם מספר בכירים בארגון. המתקפה כללה תקיפות מהאוויר ומהים. תושבים בשכנו זמנית בבית חאנון ובנוסיראת התפנו מבתיהם.
↑  כתבי ynet, הלחימה בעזה התחדשה, צה"ל פרסם הודעות פינוי. חמאס: 250 הרוגים בתקיפות מהאוויר והים, באתר ynet, 18 במרץ 2025
וואן פיס – דמויות

דמויות ראשיות בסדרה וואן פיס. משמאל לימין: ניקו רובין, נאמי, ברוק, סאנג'י, מונקי די. לופי (מקדימה), ג'ינביי (מאחור), טוני טוני צ'ופר, רורונואה זורו, פרנקי ואוסופ.
סדרת המאנגה "וואן פיס" כוללת כמות גדולה במיוחד של דמויות אשר נוצרו על ידי אייצ'ירו אודה. עלילת הסדרה מתרחשת ביקום בדיוני אשר מכיל כמות גדולה במיוחד של פיראטים, חיילים, מהפכנים והרפתקנים שונים. לחלק גדול מהדמויות יש יכולות על-אנושיות ייחודיות, המוענקות להם לרוב על ידי אכילת "פירות השטן". בעוד שרוב הדמויות בסדרה הן אנושיות, העולם של וואן פיס כולל גם דמויות מגזעים אחרים כמו גמדים, ענקים, בנות ים, אנשי דג, אנשי שמיים ומינקים.
מקורות השראה > פיראטים, מגלי ארצות ואישים היסטוריים

את חלק מדמויות הסדרה יצר אייצ'ירו אודה בהשראת פיראטים, מגלי ארצות, ואישים היסטוריים אמיתיים, כגון:
אלווידה - נוצרה בהשראת הפיראטית הוויקינגית אלפהילד (אנ') אשר לפי סאגות סקנדינביות מימי הביניים פעלה בים הבלטי בשלב מסוים בתקופה הוויקינגית.
יוסטאס קיד - נוצר בהשראת הפיראט הצרפתי אוסטאס הנזיר (אנ') אשר פעל באזור תעלת למאנש בתחילת המאה ה-13 והפיראט הסקוטי בן המאה ה-17 ויליאם קיד.
אורוג' - נוצר בהשראת שודד הים הברברי אורוץ' ברברוסה שפעל בים התיכון במחצית הראשונה של המאה ה-16.
ברברוסה - נוצר בהשראת שודד הים הברברי ח'יר א-דין ברברוסה שפעל בים התיכון במחצית הראשונה של המאה ה-16.
דיאז דרייק (X דרייק) - נוצר בהשראת מגלה הארצות האנגלי סר פרנסיס דרייק בן המאה ה-16 שהקיף את העולם וערך פשיטות על ספינות ספרדיות..
באסיל הוקינס - נוצר בהשראת האדמירל האנגלי סר ג'ון הוקינז בן המאה ה-16 והפיראט האנגלי באזיל רינגרוז (אנ') בן המאה ה-17.
קוונדיש - נוצר בהשראת מגלה הארצות האנגלי תומאס קוונדיש בן המאה ה-16.
סילברס ריילי - נוצר בהשראת מגלה הארצות האנגלי סר וולטר ראלי בן המאה ה-16 וה-17.
רורונואה זורו - נוצר בהשראת הפיראט הצרפתי פרנסואה לה'אולונה (אנ') שפעל באזור האיים הקאריביים בשנות ה-60 של המאה ה-17.
זף וסנג'י - נוצרו בהשראת הפיראט הסקוטי גריבס "רגליים אדומות" (אנ') אשר פעל באזור האיים הקאריביים במהלך שנות ה-70 של המאה ה-17.
בלאמי - נוצר בהשראת הפיראט האנגלי סמואל בלאמי, שנודע בעיקר בכינוי "סם השחור", ופעל באזור האיים הקאריביים ולאורך החוף המזרחי של צפון אמריקה בתחילת המאה ה-18.
גול די. רוג'ר - נוצר בהשראת הפיראט הצרפתי אוליבייה לבאסור (אנ') בן המאה ה-18 אשר הסתיר לכאורה את אוצר יקר ערך והשאיר אחריו מפת אוצר.
יורקי - נוצר בהשראת הפיראט האנגלי קליקו ג'ק שפעל באיי בהאמה ובקובה בראשית המאה ה-18.
טראפלגר די. וואטר לאו - נוצר בהשראת הפיראט האנגלי אדוארד לואו שפעל בראשית המאה ה-18. נודע כאחד הפיראטים האכזריים ביותר בתקופתו.
מרשל די. טיץ' "בלאקבירד" - נוצר בהשראת הפיראט האנגלי בן המאה ה-18 אדוארד טיץ', שנודע בעיקר בכינוי "שחור הזקן".
ברת'ולומיאו קומה - נוצר בהשראת הפיראט הוולשי בארתולומיאו רוברטס שנודע בכינוי "רוברטס השחור" והיה מהידועים והנועזים בשודדי הים הקאריביים במאה ה-18.
ג'וולרי בוני - נוצרה בהשראת הפיראטית האירית אן בוני בת המאה ה-18.
לאפיט - נוצר בהשראת הפיראט הצרפתי ז'אן לאפיט שפעל באזור מפרץ מקסיקו בתחילת המאה ה-19.
ביג מאם - נוצרה בהשראת הפיראטית בת המאה ה-19 שרלוט באדג'ר (אנ') אשר נחשבת לאחת הפיראטיות הראשונות שפעלה באוקיינוס ​​השקט.
סקרצ'מן אפו - נוצר בהשראת הפיראט הסיני צ'וי א-פו (אנ') אשר פיקד על צי גדול בים סין הדרומי במהלך המחצית הראשונה של המאה ה-19.
קאפון בג'י - נוצר בהשראת הגנגסטר האמריקאי אל קפונה בן המאה ה-20 והפיראט ויליאם לה סאווג' בן המאה ה-13 אשר פעל באזור תעלת למאנש.
מקורות השראה > מקורות השראה אחרים

אמפוריו איבנקוב - נוצר בהשראת הדמות של הפאנסקסואל והטרנסווסטיט ד"ר פרנק נ. פורטר מהמחזמר "מופע האימים של רוקי", וכמו גם על הבדרן היפני נוריו אימאמורה (אנ'). הדמות נוצרה לאחר שאימאמורה פנה לאודה בבקשה שיכלול בסדרה דמויות הומוסקסואליות. בהמשך אימאמורה היה המדבב של הדמות אמפוריו איבנקוב בגרסה היפנית המקורית לעיבוד האנימה של הסדרה.
כובעי הקש > צי כובעי הקש הענק

לאחר אירועי דרסרוזה, התאגדו הלוחמים שהתחרו בקולוסאום ונלחמו בדרסרוזה ובחרו להקים צי שפועל תחת צוות כובעי הקש, מתוך הוקרה ותודה ללופי ולצוות. הצי מונה כ-5640 לוחמים, לא כולל צוות כובעי הקש, המחולקים לצוותים, על כל צוות מפקד לוחם שנלחם בדרסרוזה.
לופי לא רצה לקבל אותם בתור חלק מהצוות שלו והוא לא רצה שיהיה לו צי אבל הם לא הקשיבו ועשו זאת למרות הכל. סכום הבאונטי שיש על ראשם של צוות כובעי הקש ביחד עם צי כובעי הקש הוא: 9,425,001,000 ฿.
הצוות הראשון – הפיראטים היפים הם הצוות הראשון של הצי הגדול של כובעי הקש. בראשם עומד קאבנדיש, שבעבר היה נסיך שהפך לפיראט, והפך לטירון. לקאבנדיש יש פיצול אישיות, וכאשר הוא נירדם הוא הופך לאלטר-אגו המסוכן שלו, האקובה. האקובה הוא שד חזק ומאוד מהיר. הצוות מורכב מ-75 חברים בסך הכל, כולל: סולימאן, שכיר חרב לשעבר שהצטרף לקוונדיש לאחר האירועים בדרסרוזה ומפארול, הסוס של קוונדיש.
הצוות השני – בארטו קלאב הם הצוות השני של הצי הגדול של כובעי הקש. בראשם ברטולומאו, טירון-על לשעבר שמעריץ גדול של לופי והצוות שלו. לברטולומיאו יש את כוח פרי השטן שמאפשר לו ליצור מחסומים בלתי נראים. הצוות מורכב מ-56 חברים בסך הכל, כולל גמביה, סגן הצוות. כל החברים הם מעריצים גדולים של לופי. בעקבות ההשתלטות של הבארטו קלאב על הטריטוריה של שאנקס, יאסופ השמיד אותם ואת ספינתם.
הצוות השלישי – צי ההאפו הם הצוות השלישי של הצי הגדול של כובעי הקש. בראשם סאי. לפניו, מנהיג הארגון היה סבו, צ'ינג'או, שבעבר היה יריב לגארפ. הצוות מורכב מ-1000 חברים בסך הכל, כולל בו, אחיו הצעיר של סאי וסגן מנהיג הארגון, ובייבי 5, חברה לשעבר בפירטי הדונקיחוטה, ואשתו של סאי.
הצוות הרביעי – פיראטי אידאו הם הצוות הרביעי של הצי הגדול של כובעי הקש. הצוות מורכב מארבעה אנשים בלבד ובראשם אידאו, ארוך ידיים. בנוסף לאידאו, יש בצוות את בלו גילי, ארוך רגליים, ואת צמד הציידי ראשים עבדאללה וג'ט. אידאו, בלו גילי והצמד הכירו בזמן התחרות על פרי האש בדרסרוזה.
הצוות החמישי – פיראטי טונטאטה, הידוע בעבר בשם "חיל הטונטה", הם הצוות החמישי של הצי הגדול של כובעי הקש, והכוחות המזוינים של שבט טונטאטה. הצוות מורכב מ-200 גמדים בסך הכל: לאו, מנהיג פיראטי טונטנה שיש לו את היכולת לתפור דברים ולבטל אותם כאילו כלום לא קרה. ביאן, מנהיגת חוליית העופות שיש לה את היכולת להפוך לצרעה. קאבו, מנהיג חוליית העופות שיש לו את היכולת להפוך לחיפושית קרנף.
הצוות השישי – פיראטי הענק החדשים הם הצוות השישי של הצי הגדול של כובעי הקש. הצוות מורכב מחמישה ענקים מאלבאף: האיירודין, קפטן פיראטי הענק החדשים. סטנסן, ההגאי של ספינת הצוות, היה כלוא בשאבונדי עד שנמלט עם ריילי. רואוד, הנווט של הצוות. גולדברג, הטבח של הצוות. וגרד, הרופאה של הצוות, שבילדותה הייתה מכרה של שארלוט לינלין. היירודין התאחד עם צוות כובעי הקש באלבאף והכיר להם את חברי צוותו.
הצוות השביעי – הצי הענק של יונטה מריה הם הצוות השביעי של הצי הגדול של כובעי הקש. בראשם אורלומבוס, הרפתקן לשעבר שעבד עבור הממלכה העומדת. הצוות מורכב מ-4,300 חברים בסך הכל, ביניהם קולומבוס, נערה צעירה אשר היא חברה מהימנה עבור אורלומבוס.
מארינס > יחידת "סורד"

דיאז דרייק (X דרייק) "דגל אדום" – ראו תחת הכותרת: הסופרנובות
פרינס גרוס "נסיך" – אדמירל-משנה במארינס ביחידת "סורד". בעל פרי השטן השולט בחימר, המאפשר לו בנוסף ללייצר חימר, לייצר גלמים. לאחר שקובי נחטף, גרוס ביחד עם גארפ ויחידת סורד, הצילו את קובי אך גארפ נאלץ להישאר מאחור ולהקריב את עצמו.
קוג'אקו – אדמירלית-משנה במארינס ביחידת "סורד" ונכדתה של טסורו. בעלת פרי שטן השוט, המאפשר לה לשלוט בכל מה שהיא מצליפה בו עם השוט שלה. לאחר שקובי נחטף, קוג'אקו ביחד עם גארפ ויחידת סורד, הצילו את קובי אך גארפ נאלץ להישאר מאחור ולהקריב את עצמו.
קובי "הגיבור" – נער שלופי פגש בתחילת מסעו באיסט בלו. חלומו של קובי היה להצטרף למארינס אך הוא היה שבוי בצוות פיראטי אלבידה. לאחר מאורעות רומאנס דאון, הוא והלמפו פגשו בגארפ שלקח אותם למארינפורד ואימן אותם. קובי בדרגת קפטן במארינס וידוע כגיבור עקב כך שהציל אזרחים באסון נמל הרוקי. קובי שואב המון השראה מלופי מהדבקות שלו בחלומותיו, ואפילו שלופי הוא פיראט וקובי הוא מארין, קובי עדיין רואה את לופי כחבר, אך לאחר שלופי הפך ליונקו קובי נחוש לעצור את לופי מלהשיג את חלומו. קובי מתגלה כחבר ביחידה המיוחדת של המארינס - "סורד". נחטף על ידי בלאקבירד אחרי הקרב באמאזון לילי. גארפ ויחידת סורד הגיעו להציל את קובי אך גארפ נאלץ להישאר מאחור ולהקריב את עצמו.
היבארי – רב-סרן במארינס ביחידת "סורד" וצלפית. משתמשת שתחמושת מיוחדת שהומצאה על ידי וגאפנק, ההופכת את האבק שריפה של היריבים לפרחים ובכך אין להם מה לירות. לאחר שקובי נחטף, היבארי ביחד עם גארפ ויחידת סורד, הצילו את קובי אך גארפ נאלץ להישאר מאחור ולהקריב את עצמו. היבארי מחבבת מאוד את קובי בעקבות מחווה שעשה בשבילה בעבר.
הלמפו – סרן במארינס ביחידת "סורד" ובנו של קפטן מורגן. מכיוון שאביו היה ראש של בסיס חיל הים בעיר הצדפים, הלמפו היה מפונק במיוחד. היה אחראי לכליאתו של זורו, אך לאחר שמורגן הובס, הלמפו הצטרף לחיל הים ושם התחבר עם קובי והתעמת עם אביו מורגן לאחר שזה הודח מהמארינס ונהיה אסיר נמלט. לאחר אימונים קשים, הלמפו הפך לסייף. לאחר ששינה את דרכיו, הלמפו שינה גם את מראהו והפך לשונה בהרבה ממה שהיה קודם. השתתף במלחמת מארינפורד ועזר לקובי להתמודד עם הטראומה שחווה שם. לאחר שבוטל מעמד השיצ'יבוקאי, נשלח עם קובי לתפוס את בואה האנקוק, אך קובי נחטף על ידי בלאקבירד שנכח שם גם הוא באמזון לילי. ביחד עם גארפ ויחידת סורד, הם הצילו את קובי אך גארפ נאלץ להישאר מאחור ולהקריב את עצמו.
הממשלה העולמית

אימו – אימו הוא הסמכות העליונה האמיתית של הממשלה העולמית, מה שהופך אותו למנהיג הצללים של העולם שכובש את הכס הריק של טירת פנגאה. קיומו נשמר בסוד מהעולם והיחידים שאמורים לדעת על קיומו הם הגורוסיי. אם מישהו עד לקיומו, הוא הורג אותו. הוכח כי לאימו יש אכזריות ואדישות רבה למשל כאשר הוא הורס את ממלכת לולוסיה אך ורק משום שהוא רוצים לבדוק את יכולות הנשק החדש של הממשלה ולולוסיה במקרה הייתה המדינה הקרובה ביותר. נראה שהוא מחזיק בשנאה עזה מאוד כלפי מי שנושאים את השם די. לאימו יש כוח בלתי מזוהה המאפשר לו ללבוש צורה של יצור עצום, דמוי חיה, אך עם זאת דמוי אדם. הרג את מלך אלאבסטה קוברה משום שממלכתו נחשבת הממלכה הבוגדת ובנוסף משום ששושלתו מכילה את השם די. סאבו ו-וואפול היו עדים אליו במאורעות הלבלי אך לא הצליח להרוג אותם וסאבו הספיק לספר עליו לדרגון ואיוונקוב, כך שהם יודעים עליו גם.
הממשלה העולמית > גורוסיי

מרקוס מארס – הגורוסיי האחראי לתחום הסביבה. יכול להפוך לשד איצומאדה.
טופמן וורקורי – הגורוסיי האחראי לתחום הצדק. מחזיק בכוח להפוך לשד הוקי.
שפארד ג'ו פיטר – הגורוסיי האחראי לתחום החקלאות. יכול להפוך לתולעת חול ענקית.
את'נברון וי. נאסוג'ורו – הגורוסיי האחראי לתחום הכלכלה. מחזיק בכוח להפוך לשד באקוטסו. נאסוג'ורו משתמש בחרב.
פיגרלאנד גארלינג – הגורוסיי האחראי לתחום ההגנה והמדע. לאחר מותו של סאטורן בסיומה של תקרית אגהד, גארלינג החליף את מקומו. בנוסף לתואר הגורוסיי, הוא המנהיג של קבוצת האבירים הקדושים המגנה על מריג'ואה, והזוכה בתחרות הצייד בעמק האלים.
ג'ייגרסיה סאטורן – גורוסיי לשעבר שהיה אחראי לתחום ההגנה והמדע יכול היה להפוך לשד גיוקי. לאחר הכישלון לתפוס את לופי באגהד, חיי הנצח שלו נשללו ממנו על ידי אימו והוא מת. את מקומו ממלא כיום פיגרלאנד גארלינג.
הממשלה העולמית > אבירים קדושים

פיגרלאנד שאמרוק – אח תאום של שאנקס, בנו של גארלינג ומי שהחליף אותו בתור מנהיג האבירים הקדושים. בעל חרב היכולה להפוך לכלב האגדי סרברוס, ובעזרתה תקף את לוקי באלבאף כאשר הוא וגונקו הגיעו לצוות את לוקי לאבירים הקדושים. חשף את היותו של שאנקס כדרקון שמיימי.
גונקו – הזדמנה באלבאף ביחד עם שאמרוק כדי לצוות את לוקי לאבירים הקדושים. בעלת יכולת פרי שטן החצים, המאפשרת לה לייצר, לשלוט ולתקוף בעזרת חצים, בנוסף לכך היא יכולה לשלוט בכיוונים.
שפארד סומרס – זומן לאלבאף על ידי גונקו כדי לעזור לה לחטוף ילדים ענקיים. קרוב משפחה של הגורוסיי שפארד ג'ו פיטר.
רימושיפו קילינגהאם – זומן לאלבאף על ידי גונקו כדי לעזור לה לחטוף ילדים ענקיים. בעל פרי שטן מיתולוגי שמאפר לו להפוך לקילין.
הממשלה העולמית > סייפר פול

הסייפר פול הוא ארגון חשאי שכפוף לממשלה העולמית. והקיצור של סייפר פול זה CP והם מחולקים ל-10 יחידות, מאפס עד תשע, כשהיחידה האפס היא הכי חזקה ויחידה מספר שמונה היא הכי חלשה. היחידה התשיעית נחשבת לסודית והיא מבצעת עבודות מיוחדות ולכן לא נכללת בדרוג הכוח (אף על פי שהיחידה האפס עדיין חזקה יותר מהם). נראה שהיחידה התשיעית פורקה אחרי אירועי אניס לובי וחלק מחבריה עברו לשרת ביחידה CP0.
הממשלה העולמית > סייפר פול > סייפר פול מספר 0

ה-CP0 הוא היחידה החזקה ביותר בסייפר פול שעובדת היישר תחת הדרקונים השמיימיים. רוב סוכני ה-CP9 קודמו ליחידה זו. הם נכחו בכל מיני מקרים שקרו לאחר קפיצת הזמן. הם נכחו בדרסרוזה, בלבלי, באי העוגה השלמה, באוניגאשימה ובאגהד. כל הסוכנים יכולים להשתמש בטכניקות הרוקושיקי.
רוב לוצ'י "נשק טבח" – לאחר קפיצת הזמן קודם ל-CP0. ראו מתחת לכותרת סייפר פול מספר 9
קאקו "רוח ההר" – לאחר קפיצת הזמן קודם ל-CP0. ראו מתחת לכותרת סייפר פול מספר 9
סטוסי "מלכת מחוז התענוגות" – שיבוט של בקינגהאם סטוסי שנוצר על ידי וגהפאנק. השיבוט המוצלח הראשון של וגהפאנק. היא ריגלה והסתננה ל-CP0 במשך 20 שנים למען וגהפאנק. בזמן שפעלה כסוכנת של ה-CP0, היא הסתננה לעולם התחתון כקיסרית העולם התחתון. בעלת פרי שטן מסוג זואן של עטלף.
גוארניקה – נכח בדרסרוזה ובאוניגאשימה. נהרג במהלך הפשיטה באוניגאשימה על ידי קאידו בזמן שהפריע לקרב שלו נגד לופי.
ג'וסף – נכח בדרסרוזה ובאוניגאשימה.
גיסמונדה – נכח בדרסרוזה ובלבלי.
מאהא – נכח באוניגאשימה. נהרג בקרב נגד איזו.
ספאנדם – לאחר קפיצת הזמן קודם ל-CP0. נכח במאריג'ואה במהלך הלבלי.ראו מתחת לכותרת סייפר פול מספר 9
ג'אברה – לאחר קפיצת הזמן קודם ל-CP0. נכח במאריג'ואה במהלך הלבלי. ראו מתחת לכותרת סייפר פול מספר 9
בלונו – לאחר קפיצת הזמן קודם ל-CP0. נכח במאריג'ואה במהלך הלבלי. ראו מתחת לכותרת סייפר פול מספר 9
קומאדורי – לאחר קפיצת הזמן קודם ל-CP0. נכח במאריג'ואה במהלך הלבלי. ראו מתחת לכותרת סייפר פול מספר 9
פוקורו "השקט" – לאחר קפיצת הזמן קודם ל-CP0. נכח במאריג'ואה במהלך הלבלי. ראו מתחת לכותרת סייפר פול מספר 9
קאליפה – לאחר קפיצת הזמן קודמה ל-CP0. נכחה במאריג'ואה במהלך הלבלי. ראו מתחת לכותרת סייפר פול מספר 9
העולם התחתון

העולם התחתון זה כינוי לעולם פשע ענקי שנמצא בגרנד ליין ומשמש לסחר בסחורות שאי אפשר לסחור בצורה מאורגנת וחוקית (עבדים, פירות סמייל וכו'), בשל זה הוא משמש הן את הממשלה העולמית והן צוותי פיראטים חזקים, בראש העולם התחתון עומדים "קיסרי העולם התחתון" ואלו הם:
"חדשות גדולות" מורגנס - עורך "עיתון חדשות הכלכלה העולמית", העיתון הגדול בעולם, ומשמש כאחד מקיסרי העולם התחתון, בעל פרי שטן מסוג זואן המאפשר לו להפוך לאלבטרוס, אך אינו יכול לעוף, ובנוסף אף פעם לא נראה בצורתו האנושית הרגילה, כעורך העיתון הגדול בעולם יש לו מערכת יחסים מורכבת עם הממשלה העולמית, מצד אחד הוא מכניס תעמולה של הממשלה לתוך העיתון, אך לפעמים פועל נגדה, והממשלה אף שלחה סוכן CP בניסיון לחסל אותו אחרי שהוא הכריז על לופי כ"יונקו החמישי" אחרי וול קייק איילנד. עזר לויוי ווואפול לברוח במהלך הלבלי ממריג'ואה.
סטוסי "מלכת מחוז התענוגות" – ראו תחת הכותרת: סייפר פול מספר 0
לו פלד "אל ההון" – אחד מקיסרי העולם התחתון, והיה הספונסר של ארגון המדענים "מאדס". ביג מאם הזמינה אותו לחתונה של בתה ביחד עם שאר קיסרי העולם התחתון. במהלך החתונה גרם לפיצוץ גדול על עוגת החתונה הענקית ולהפלתה.
מאדס

וגהפאנק -האיש החכם בעולם. הפך את קומה לסייבורג.
סיזר קלאון -
וינסמוק ג'אדג' - אבא של סאנג'י ואחיו ואלמנה של סורה.
סאיין (קווין) - ראו תחת הכותרת: פיראטי חיות הפרא
בקינגהאם סטוסי - ראו תחת הכותרת: פיראטי רוקס
פיראטי רוג'ר

פיראטי רוג'ר היו צוות הפיראטים של מלך הפיראטים, גול די. רוג'ר, והיו הצוות הידוע היחיד שהגיע אי פעם ללפטל. חברים נוספים בצוות היו סילברס ריילי, חברו הראשון של הצוות וסגנו של רוג'ר. שאנקס, ובאגי, שהחלו את דרכם כפיראטים מתלמדים בצוות. סקופר גאבן, שנחשב על ידי רוג'ר כאחד מהאנשים החזקים בצוות וקוזוקי אודן לצד שומריו אינואראשי ונקומאמושי.
גול די. רוג'ר "מלך הפיראטים" – לאחר שזכה למוניטין עולמי כקפטן של פיראטי רוג'ר, הוא מוכר יותר בשם גולד רוג'ר, מלך הפיראטים. היה בעל באונטי של 5,564,800,000 ברי. כשהוא סובל ממחלה סופנית, הוא לוקח את הצוות שלו במסע שלם דרך הקו הגדול לפני פירוקו והסגיר עצמו לממשלת העולם, שטוענת כי תפסה אותו. בהוצאה להורג, רוג'ר מוליד את "עידן הפיראטים הגדול" על ידי הכרזה שהוא השאיר האוצר שלו, ה"וואן פיס" במקום ההוא. נאמר לאחר מותו של רוג'ר שרק וואייטבירד יכול היה להשתוות לו בקרב וכי יש לו את היכולת לשמוע את "הקול של כל הדברים", מה שאפשר לו ולצוות שלו ללמוד את סוד ההיסטוריה של העולם. אשתו, רוז', ילדה את אייס לאחר מותו. רוג'ר היה הבעלים המקורי של כובע הקש של לופי שנפל לרשותו של שאנקס לאחר מותו של הקפטן שלו, כאשר שאנקס בסופו של דבר העביר אותו ללופי.
סילברס ריילי "מלך האופל" – סייף שאחרי ששימש כחבר ראשון של פיראטי רוג'ר, מגיע לגור בארכיפלג שאבונדי כמצפה ספינות ומהמר. הוא משתמש מיומן של שלושת סוגי ההאקי, ובעקבות מלחמת מארינפורד, לימד את לופי איך להשתמש בו.
סקופר גאבאן "אוכל ההרים" – יד שמאלו של רוג'ר. בן הזוג של ריפלי ואבא של קולון. מתגורר באלבאף מאז התפרקות פיראטי רוג'ר.
קרוקוס – הרופא של פיראטי רוג'ר. מטפל בלוויתן הענק לאבון.
קוזוקי אודן – ראו תחת הכותרת: משפחת קוזוקי ותשעת הנדנים האדומים
קוזוקי טוקי – ראו תחת הכותרת: משפחת קוזוקי ותשעת הנדנים האדומים
"דוכס" אינואראשי "שליט היום" – ראו תחת הכותרת: משפחת קוזוקי ותשעת הנדנים האדומים
"מאסטר" נקומאמושי "שליט הלילה" – ראו תחת הכותרת: משפחת קוזוקי ותשעת הנדנים האדומים
שאנקס "אדום השיער" – ראו תחת הכותרת: פיראטי השיער האדום
באגי "הליצן" – ראו תחת הכותרת: קרוס גילד
ארבעת היונקו

ארבעת הקיסרים, או בקיצור האהוב שלהם ה"יונקו", הם ארבעה קפטנים צי ספינות פיראטים רבי עוצמה ששולטים בעולם החדש (עולם חדש) ואף אחד יעדיף שלא להתעסק איתם. ארבעת הקיסרים המקוריים הם וויטבירד (לאחר מותו בלאקבירד תפס את מקומו), שאנקס "אדום שיער", ביג מאם, וקאידו (לאחר תבוסתם באוניגאשימה קאידו וביג מאם הוחלפו בידי לופי ובאגי). בזכות כוחם העצום של היונקו, הפרנסה, הצוות החזק והאיים שנמצאים בבעלותם הם מפחידים את שאר העולם ואף את הממשלה ואת חיל-הים עצמם.